Ny elektrisk udgave af Fiat 500 præsenteres i marts

Italienske Fiat er klar til at præsentere en ny udgave af den elektriske Fiat 500e under Geneva Motor Show, der løber af stabelen i marts måned. Fiat-bossen Olivier Francois har fortalt mediet Autocar, at den nye Fiat 500e vil være baseret på helt ny platform, der teoretisk kan være grundlag for en helt række mindre Fiat-elbiler.

Den populære bybil Fiat 500 har tidligere været produceret i en eludgave, der har været forbeholdt kunder i USA, men den nye model skulle efter sigende blive introduceret bredt – og altså også på det europæiske marked.

Faktisk vil bilen blive sendt ud på de europæiske veje allerede senere i år, mens amerikanerne må vente til 2021, siger rygterne.

Inden præsentationen er det ikke meget vi ved om bilen, men alle analytikere forventer at den vil få en rækkevidde på omkring 200 kilometer på en opladning – og dermed lægge sig i konkurrence med modeller som Mini Cooper SE og Honda E, der med deres begrænsede rækkevidde egner sig bedst som bybiler.

Autocar fik i december måned fat i billeder af en camoufleret prototype af Fiat 500e. Et par af billederne kan ses her:

Der er også kommet forholdsvis nye billeder af bilen ud på Twitter:

2021 Fiat 500e spied testing in its production body for the very first time. The hatchback will feature an evolutionary design and it will ride on top of the company’s all-new dedicated EV platform. Additionally, it could have somewhere between 62 and 310 miles of electric range. pic.twitter.com/wFHEKRagP6
— Cole Marzen (@cole_marzen) January 21, 2020

Ny elektrisk udgave af Fiat 500 præsenteres i marts