Årets bil i Europa: To elbiler i top 5

Årets Bil i Europa er blevet kåret af en jury bestående af 59 medlemmer fra 22 lande. Og i modsætning til den danske kåring, var det ikke en elbil der løb med sejren, men derimod Toyota Yaris. Elbilerne var dog fint repræsenteret med to modeller i top 5.

Volkswagen ID.3, der vandt konkurrencen herhjemme, må nøjes med en fjerdeplads blandt de Europæiske motorjournalister. Den blev endda overhalet af en anden elbil, nemlig Fiat 500e der opnåede en fin andenplads.

I sidste års kåring, som blev vundet af Peugeot 208 (der også findes som elbil) indtog elbilerne de første tre pladser. Ud over 208’eren snuppede Tesla Model 3 og Porsche Taycan henholdsvis anden- og tredjepladsen.

Her er den endelige stilling i årets kåring:

# | Model | Point
1 | Toyota Yaris | 266
2 | Fiat 500e | 240
3 | Cupra Formentor | 239
4 | Volkswagen ID.3 | 224
5 | Skoda Octavia | 199
6 | Land Rover Defender | 164
7 | Citroën C4 | 143

(Kilde: Bilmagasinet)

Den danske repræsentant er Søren W. Rasmussen fra FDM Motor. Han gav toppoint til Volkswagen ID.3.

Toyota Yaris får primært ros af de europæiske biljournalister for implementeringen af hybridsystemet, ligesom Toyota generelt scorer højt på niveauet af sikkerhed.

Årets bil i Europa: To elbiler i top 5